Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 140/15/5506	Martin, 23.6.2015
EEČ : 2-40-119-2015

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 246 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Martin
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
Obvinený XXXXX, nar. XXXXX uzavrel dňa 17.06.2015 pred probačným a mediačným úradníkom Okresného súdu Martin zmier s poškodeným XXXXX XXXXX, obvinený vyhlásil, že spáchal skutok, pre ktorý je stíhaný, zaplatením sumy vo výške 43,66 € odstránil škodu vzniknutú poškodenému a na účet Okresnej prokuratúry Martin zložil peňažnú sumu vo výške 100,- € určenú na všeobecne prospešné účely, pričom celá suma patrí štátu na peňažnú pomoc obetiam trestnej činnosti podľa osobitného zákona

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Vrútky pod spisovou značkou XXXXX

Na tom skutkovom základe, že

	dňa 02.10.2013 v čase o 14.50 h sa nachádzal spoločne s XXXXX pred vchodom bytového domu 23, na ulici Volgogradskej 23, v Martine - Priekopa, pričom spoločne vošli dnu do vchodu uvedeného paneláku, kde obvinený XXXXX vybral centrofixu bielej farby a nakreslil s ňou pri vchodových dverách z vnútornej strany na stenu obrázok žiarovky a štvorček o rozmeroch 20cm x 15 cm, na čo mu XXXXX povedal, že sa na neho pozerá bezpečnostná kamera, ktorá sa nachádzala v ľavom roku miestnosti, ku ktorej následne pristúpil a tou istou centrofixou zatrel na kamere objektív a potom z miesta spoločne odišli, čím poškodenému XXXXX spôsobili škodu vo výške 43,66 €.        

Odôvodnenie: 
Uznesením povereného príslušníka Obvodného oddelenia PZ Vrútky, XXXXX  zo dňa 03.03.2015 bolo podľa § 199 ods. 1 Tr. por. začaté trestné stíhanie a postupom podľa § 206 ods. 1 Tr. por. vznesené obvinenie XXXXX, nar. XXXXX, pre prečin poškodzovania cudzej veci podľa  § 246 ods. 1 Tr. zák., na tom skutkovom základe, ako je uvedené vo výrokovej časti tohto uznesenia. 
Preskúmaním príslušného spisového materiálu som zistila, že v predmetnej veci  ide o prečin, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.
Obvinený a poškodený uzavreli dňa 17.06.2015 pred probačným a mediačným úradníkom na Okresnom súde  Martin dohodu o zmieri, v rámci ktorej obvinený vyhlásil, že spáchal skutok, pre ktorý je stíhaný a zaplatením sumy vo výške 43,66 € odstránil škodu vzniknutú poškodenému. 
Obvinený aj poškodený so zmierom výslovne súhlasili a zhodne prehlásili, že zmier uzavreli slobodne, vážne, zrozumiteľne a určito, na znak čoho dohodu o zmieri podpísali.
Obvinený slobodne, vážne, zrozumiteľne a určito vyhlásil, že spáchal skutok, pre ktorý je stíhaný.	
Obvinený zložil na účet Okresnej prokuratúry Martin peňažnú sumu vo výške 100,- € určenú na všeobecne prospešné účely, pričom celá suma patrí štátu na peňažnú pomoc obetiam trestnej činnosti podľa osobitného zákona.
Táto suma je primeraná závažnosti spáchaného trestného činu.
Obvinený a poškodený s týmto spôsobom skončenia veci v prípravnom konaní vyslovili súhlas. 
Vyhodnotením všetkých vykonaných dôkazov a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na i jeho osobné a majetkové pomery som dospela k záveru, že takýto spôsob rozhodnutia je dostačujúci.
Preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná (§ 185 ods. 2 Tr. por.).

JUDr. Petra Šimková
prokurátorka